Twee verdrink byna in HeroldsbaaiFoto: ER24 Twee mans is Vrydagoggend in ŉ hospitaal opgeneem nadat hulle byna verdrink het toe hulle in Heroldsbaai deur ŉ golf van die rotse geslaan is. Russel Meiring, woordvoerder van ER24, het gesê paramedici en paramedici van die Metro Rescue-nooddiens het omstreeks 9:15 op die toneel aangekom. Die mans, albei in hul 20’s, het toe reeds op die strand gelê en talle omstanders het hul probeer help. “Die mans het beserings opgedoen toe hulle teen die roste vasgeslaan is,” het Meiring gesê. Hulle is na die George-hospitaal geneem vir verdere mediese behandeling. Die twee mans het glo op die rotse gestaan en hengel toe hulle deur ŉ brander van die rotse geslaan en in die see ingetrek is. “Die mans is verskeie kere teen die rotse geslaan voordat hulle daarin kon slaag om self strand toe te swem.”